《喜雨呈二兄》
宋代·李洪

北风吹急雨，洗尽旱埃氛。
河伯惊秋水，山君借雨云。
苗心应免揠，禾把尚能分。
及此民无殍，忧勤实圣君。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。